stanford-oval/wikipedia huggingface dataset:
Killer Croc
Historia

Killer Croc, oikealta nimeltään Waylon Jones syntyi Floridan slummialueella. Hänellä oli perinnöllinen sairaus, jonka vuoksi Waylonilla on suomuinen iho ja matelijan tapainen ulkonäkö. Häntä kiusattiin jo pienestä lähtien koulussa ja kotona, jonka seurauksena Waylon ryhtyi rikolliseksi. Hän vietti murrosikänsä nuorisovankilassa. Päästyään pois vankilasta, Waylon sai töitä karnevaalin sivunäytöksestä, jossa hän sai taiteilijanimekseen "Killer Croc." Jätettyään karnevaalin Waylon katosi julkisuudesta jälleen rikollisten alamaailmaan, jossa hän pääsi kaikkien tietoisuuteen, kun hän kiristi Mustekala-nimistä rikollista. Mustekala yritti koota Gothamin rikolliset yhteen, mutta Waylon ehti tappaa hänet ja otti lopullisesti uudeksi nimekseen Killer Croc.
Suomessa tämä tarina sai huipennuksensa Teräsmies-lehden numerossa 4/1984, jossa Crocia käsittelevä Batman-tarina julkaistiin lehden jatkosarjana nimellä "Kuristava ote".
Alunperin Killer Crocin sanottiin olleen vastuussa Jason Toddin vanhempien kuolemasta, mutta myöhemmissä tarinoissa tämä muutettiin siten, että Kaksinaama oli oikea syyllinen.
Historia > Henkilötiedot

Nimi: Waylon Jones
Toimipaikka: Gotham City
Ammatti: Rikollinen
Siviilisääty: Naimaton
Hiuksien väri: Ei ole
Silmien väri: Punainen
Voimat

Mutaation seurauksena hänellä on matelijan kyvyt ja yli-inhimilliset voimat, nopeus, ketteryys, kestävyys ja sisu.
Muissa medioissa > Videopelit

Killer Croc esiintyy vuonna 2010 DC Universe Online -pelissä, jossa se ei ole pelattavana hahmona.
Killer Croc on pelattava hahmo pelissä: Lego Batman: The Video Game
Killer Croc esiintyy pomovastuksena 2009 vuonna julkaistussa pelissä, Batman: Arkham Asylum
Killer Croc tekee cameon pelissä Batman: Arkham City.
Killer Croc esiintyy pomovastuksena vuonna 2013 julkaistussa pelissä Batman: Arkham Origins
Killer Crocia näytelleet

Aron Kincaid (Batman 1992)
Brooks Gardner (The New Batman Adventures 1998)
Ron Perlman (Batman 2005)
Adewale Akinnuoye-Agbaje (Suicide Squad 2016)
Heidi Ben esittää naispuolista Killer Crocia sarjan Batwoman jaksossa "Loose Tooth".
Rasinkangas

Rasinkangas on sukunimi, joka on muun muassa seuraavilla suomalaisilla henkilöillä:
Jussi Rasinkangas (s. 1960), opettaja ja säveltäjä
Marko Rasinkangas (s. 1978), pesäpalloilija
Merja Rasinkangas, perussuomalainen poliitikko
Pentti Rasinkangas (s. 1955), lastenmuusikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kodal

| Kodal |
| --- | --- |

 Kodal
 Koordinaatit: 59°12′49″N, 10°08′26″E 
Valtio:  Norja
Lääni:  Vestfold
Kunta:  Sandefjord
Pinta-ala:  
 – Maa:  0,6 km²
Väkiluku (2023):  1 070
 – Väestötiheys:  1 783,3 as./km²
Infobox OKVirheellinen NIMI-arvo: 
Kodal on taajama Sandefjordin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 1 070 vuonna 2023.
Kuvia

Kodalin kirkko
Kodalin koulu
Kos (kunta)

| Kos Kosin kunta Κως Δήμος Κω |
| --- | --- |
 Kunnan sijainti
 Kos
 Koordinaatit: 36°51′N, 27°14′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Hallinto:  
 – Asutustyyppi:  kunta
 – Kallikrates-koodi:  6401
 – Kuntakeskus:  Kos
Pinta-ala:  
 – Kokonaispinta-ala:  287,2 km²
Väkiluku (2011):  33 388
 – Väestötiheys:  116,25 as./km²
Aikavyöhyke:  UTC+2
 – Kesäaika:  UTC+3
Postinumero:  853 xx
Suuntanumero(t):  22420
Rekisterikilpi:  ΚΧ, ΡΟ, PK
 
 www.kos.gov.gr 
Infobox OKVirheellinen NIMI-arvo: 
Kos (kreik. Κως eli Δήμος Κω, Dímos Ko) on Kreikan kunta, joka sijaitsee Kosin alueyksikössä Etelä-Egean saarten alueella. Kunnan pinta-ala on 287,2 neliökilometriä ja väkiluku 33 388 (vuonna 2011). Kunnan kuntakeskus on Kos.
Kosin kunta käsittää koko Kosin saaren. Sen lisäksi siihen kuuluu pieni Palaiókastron eli Kastrín saari. Nykyinen Kosin kunta muodostui, kun Kos, Díkaios ja Irakleídes yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Kosin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Díkaios | Asfendioú | Ágios Dimítrios | 8 |
| Díkaios | Asfendioú | Asfendioú | 87 |
| Díkaios | Asfendioú | Lagoúdi-Zia | 151 |
| Díkaios | Asfendioú | Linopótis | 258 |
| Díkaios | Asfendioú | Tigkáki | 363 |
| Díkaios | Asfendioú | Zipári | 3 227 |
| Díkaios | Pylí | Marmári | 567 |
| Díkaios | Pylí | Pylí | 2 469 |
Díkaios: Yhteensä: 7 130
| Irakleídes | Antimácheia | Antimácheia | 2 068 |
| Irakleídes | Antimácheia | Mastichári | 470 |
| Irakleídes | Kardámaina | Kardámaina | 1 650 |
| Irakleídes | Kéfalos | Kamári | 154 |
| Irakleídes | Kéfalos | Kámpos | 228 |
| Irakleídes | Kéfalos | Kéfalos | 2 156 |
| Irakleídes | Kéfalos | Ónia | 100 |
Irakleídes: Yhteensä: 6 826
| Kos | Kos | Kos | 19 432 |
Kos: Yhteensä: 19 432
Yhteensä: 33 388
Aiheesta muualla

Kuvia tai muita tiedostoja aiheesta Kos (kunta) Wikimedia Commonsissa
Δήμος Κω. Kosin kunnan verkkosivut. (kreikaksi)
Etelä-Egean saarten alue
| --- | --- |
Ándroksen alueyksikkö:  Ándros
Kálymnoksen alueyksikkö:   Agathonísi  Astypálaia  Kálymnos  Leipsoí  Léros  Pátmos 
Kárpathos-Kásoksen alueyksikkö:   Kárpathos  Kásos 
Kéa-Kýthnoksen alueyksikkö:   Kéa  Kýthnos 
Kosin alueyksikkö:   Kos  Nísyros 
Míloksen alueyksikkö:   Kímolos  Mílos  Sérifos  Sífnos 
Mýkonoksen alueyksikkö:  Mýkonos
Náxoksen alueyksikkö:   Amorgós  Náxos ja Pienet Kykladit 
Pároksen alueyksikkö:   Antíparos  Páros 
Ródoksen alueyksikkö:   Chálki  Megísti  Ródos  Sými  Tílos 
Sýroksen alueyksikkö:  Sýros-Ermoúpoli
Thíran alueyksikkö:   Anáfi  Folégandros  Íos  Síkinos  Thíra 
Tínoksen alueyksikkö:  Tínos
Random Access Memories

| Random Access Memories Daft Punk |
| --- | --- | --- |

Studioalbumin tiedot
 Äänitetty : 2008–2012
 Julkaistu: 17. toukokuuta 2013
 Formaatti: CD, LP, digitaalinen lataus
 Tuottaja(t): Thomas Bangalter, Guy-Manuel de Homem-Christo
 Tyylilaji: funk, disko, synthpop
 Kesto: 72.24
 Levy-yhtiö: Daft Life, Columbia Records
Listasijoitukset
  1. (albumilista)    2. (fyysinen albumilista)
Daft Punkin muut julkaisut
| TRON:Legacy 2010 | Random Access Memories 2013 |   |
Random Access Memories on Daft Punk -yhtyeen neljäs ja viimeinen studioalbumi, joka julkaistiin Australiassa 17. toukokuuta 2013, Isossa-Britanniassa 20. toukokuuta, Yhdysvalloissa 21. toukokuuta ja 22. toukokuuta Japanissa. Albumin musiikissa on vaikutteita 70- ja 80-luvun musiikista. Albumilla vierailevat Giorgio Moroder, Panda Bear, Julian Casablancas, Todd Edwards, DJ Falcon, Chilly Gonzales, Nile Rodgers, Paul Williams ja Pharrell Williams.
Albumi oli kaupallinen menestys ja se ylsi listaykköseksi 20 maassa. Vuoden 2014 Grammy-gaalassa se voitti viisi Grammy-palkintoa.
Albumin 10-vuotisjuhlapainos "Random Access Memories 10th Anniversary Edition" julkaistaan 12. toukokuuta 2023. Mukana painoksella on yhdeksän aiemmin julkaisematonta kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Give Life Back to Music | Thomas Bangalter,Guy-Manuel de Homem-Christo, Paul Jackson, Jr., Nile Rodgers | 4.34 |  |  |  |  |  |  |
| 2. | The Game of Love | Bangalter, de Homem-Christo | 5.21 |  |  |  |  |  |  |
| 3. | Giorgio by Moroder | Bangalter, de Homem-Christo, Giorgio Moroder | 9.04 |  |  |  |  |  |  |
| 4. | Within | Bangalter, Jason "Chilly Gonzales" Beck, de Homem-Christo | 3.48 |  |  |  |  |  |  |
| 5. | Instant Crush (feat. Julian Casablancas)  | Bangalter, Casablancas, de Homem-Christo | 5.37 |  |  |  |  |  |  |
| 6. | Lose Yourself to Dance (feat. Pharrell Williams)  | Bangalter, de Homem-Christo, Rodgers, Pharrell Williams | 5.53 |  |  |  |  |  |  |
| 7. | Touch (feat. Paul Williams)  | Bangalter, Chris Caswell, de Homem-Christo, Paul Williams | 8.18 |  |  |  |  |  |  |
| 8. | Get Lucky (feat. Pharrell Williams)  | Bangalter, de Homem-Christo, Rodgers, Pharrell Williams | 6.07 |  |  |  |  |  |  |
| 9. | Beyond | Bangalter, Caswell, de Homem-Christo, Paul Williams | 4.50 |  |  |  |  |  |  |
| 10. | Motherboard | Bangalter, de Homem-Christo | 5.41 |  |  |  |  |  |  |
| 11. | Fragments of Time (feat. Todd Edwards)  | Bangalter, de Homem-Christo, Todd Edwards | 4.39 |  |  |  |  |  |  |
| 12. | Doin' It Right (feat. Panda Bear)  | Bangalter, de Homem-Christo, Noah Lennox | 4.11 |  |  |  |  |  |  |
| 13. | Contact | Bangalter, de Homem-Christo, Stéphane Quême, Garth Porter, Tony Mitchell, Daryl Braithwaite | 6.21 |  |  |  |  |  |  |
|  |  |  | 74.24 |  |  |  |  |  |  |
| Japanin bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 14. | Horizon | Bangalter, de Homem-Christo | 4.24 |  |  |  |  |  |  |
|  |  |  | 78.48 |  |  |  |  |  |  |
Ranskan Kongo

Ranskan Kongo (ransk. Congo français) tai Keski-Kongo (ransk. Moyen-Congo) oli Ranskan siirtomaa, joka oli olemassa vuodesta 1882 vuoteen 1910. Siirtomaa käsitti hetkellisesti nykyisien Kongon tasavallan, Gabonin sekä Keski-Afrikan tasavallan alueet.
Aiheesta muualla

Kuvia tai muita tiedostoja aiheesta Ranskan Kongo Wikimedia Commonsissa
Rasinrinne

Rasinrinteen pientaloaluetta.
2010-luvulla rakennettuja kerrostaloja Palanderinkadulla.
Rasinrinne on asuinalue Jyväskylässä Kangasvuoren kaupunginosassa. Alueen läheisyydessä sijaitsevat Seppälän alueen ja Huhtakeskuksen palvelut. Rasinrinteellä sijaitsee korttelipuisto.
1990-luvulla alettiin rakentaa omakotitaloja Rasinpyörteeseen. Rasinrinne koostuu enimmäkseen vuosien 2000-luvun ensikymmenellä rakennetuista taloista. Rivi- ja omakotitalovaltainen Rasinrinne poikkesi Huhtasuon suuralueen aiemmasta rakennuskannasta, joka koostui lähinnä 1970-luvulla rakennetuista kerrostaloista. Rasinrinteen alueelle on rakennettu myös kerrostaloja 2000- ja 2010-luvuilla.
Rauno Ketonen

Rauno Ketonen ja Elina Salo 1965.
Rauno Erik Ketonen (13. lokakuuta 1935 Loppi – 18. maaliskuuta 2017 Hyvinkää) oli suomalainen näyttelijä. Hän oli näyttelijänä Televisioteatterissa 1963–1967, Helsingin Kaupunginteatterissa 1967–1971 ja Radioteatterissa kahteen otteeseen 1959–1963 ja 1971–1973.
Hänen on sanottu näyttelijänä tulkinneen vaativia luonneosia herkkävireisen osuvasti ja intensiivisesti.
Filmografia

Oma koti kullan kallis (lyhyt, 1962) – Pentti Tammi
Varjostettua valoa (1962) – tohtori Niilo Leino
Sellaista rakkautta (tv, 1963) - Peter Petrus
Veljen varjo (tv, 1964) – Taisto
Rakkaus alkaa aamuyöstä (1966) – toimittaja
Veren häät (tv, 1968) – puunhakkaaja
Lude (tv, 1968)
Aiheesta muualla

Rauno Ketonen Internet Movie Databasessa. (englanniksi)
Rasina

Sijainti
Rasina (serb. Расинска  област) on piirikunta Serbian keskiosissa. Vuoden 2011 väestönlaskennassa sen asukasluku oli 241 999.
Pyragony X

| Pyragony X Amon Düül II |
| --- | --- | --- |

Studioalbumin tiedot
 Äänitetty : München, Länsi-Saksa
 Julkaistu: 1976
 Tuottaja(t): Jürgen S. Korduletsch
 Tyylilaji: krautrock, space rock, progressive rock
 Kesto: 38.02
 Levy-yhtiö: Nova (EU) Hispavox (ESP) RCA Victor (CAN)
Amon Düül II muut julkaisut
| Made in Germany 1975 | Pyragony X 1976 | Almost Alive... 1977 |
Pyragony X (tai Pyragony 10th) on saksalaisen Amon Düül II-yhtyeen studioalbumi vuodelta 1976. Albumilla yhtyeen kokoonpano oli kutistunut viisi-miehiseksi. Musiikillisesti albumi sisältää pariin edelliseen albumiin verrattuna suoraviivaisempaa hard rockia space rock- ja proge-vaikutteilla.
Alun perin albumi julkaistiin vain Manner-Euroopassa ja Kanadassa, koska Atlantic Records, joka jakeli yhtyeen levyjä Yhdysvalloissa ja Britanniassa, ei julkaissut albumia huonojen myyntilukujen vuoksi. Albumin CD-painokset eivät sisällä bonus-materiaalia.
Kappaleet > A-puoli

Flower of the Orient (Amon Düül II) - 6:00
Merlin (Weinzierl) - 4:24
Crystal Hexagram (Weinzierl) - 5:38
Lost in Space (Ebert, Zauner) - 4:12
Kappaleet > B-puoli

Sally the Seducer (Ebert) - 3:03
Telly Vision (Ebert, Zauner) - 4:07
The Only Thing (Karrer) - 7:30
Capuccino (Ebert) - 3:08
Muusikot

Klaus Ebert - basso, kitarat, laulu
Chris Karrer - kitarat, viulu, soprano-saksofoni, laulu
Peter Leopold - rummut
John Weinzierl - kitarat, laulu
Stefan Zauner - kosketinsoittimet, kitarat, laulu
Korpihilla

| Korpihilla Ritva Kokko Ky |
| --- | --- |

Yritysmuoto:  kommandiittiyhtiö
Perustettu:  1997
Perustaja:  Ritva Kokko
Toimitusjohtaja:  Ritva Kokko
Kotipaikka:   Posio, Suomi
Toiminta-alue:  Suomi
Toimiala:  elintarviketeollisuus, luonnontuoteala
Tuotteet:  luonnonmarjatuotteet, kuusenkerkkäjuoma
Omistaja:  Ritva Kokko
Kotisivu:  http://www.korpihilla.fi
Infobox OKVirheellinen NIMI-arvo: 
Korpihilla Ritva Kokko Ky on vuonna 1997 perustettu suomalainen luonnontuotteisiin keskittyvä elintarvikeyritys.  Korpihillan tuotantotilat, kahvila ja puoti sijaitsevat Posiolla Tolvan kylässä vanhassa yrityksen tarpeisiin kunnostetussa koulurakennuksessa. Tuotantoa ja myymälä on myös Tervolassa entisissä Lapin Saven tiloissa. Ympärivuotisen puodin ohella Tolvan pihapiirissä toimii kesäisin Korpihillan Mamsellin maalaispuoti, jonka valikoimaan kuuluvat myös sisustus- ja lahjaesineet ja lähiruoka.
Korpihilla valmistaa hillasta eli lakasta ja muista luonnonmarjoista muun muassa marmeladia ja makeisia, hyytelöitä, siirappeja, suklaakonvehteja. Kuusen vuosikasvuista eli kerkistä yritys valmistaa Kuohuva Kuusenkerkkä -juomaa. Se on  Suomen ensimmäinen täysin alkoholiton kuohuva juhlajuoma. Juomaa ovat myyneet muun muassa Stockmann ja Ruohonjuuri sekä eri maatilatorit, ja sen ovat ottaneet listalleen myös monet suomalaisuutta korostavat ravintolat, kuten Helsingin Savoy ja Tampereen Näsinneula.
Palkintoja ja tunnustuksia

Vuonna 2002 Ritva Kokko palkittiin MTK:n Lahjakas Yrittäjä -liikelahjakilpailussa kuusenkerkkä-lahjapakkauksestaan. Korpihilla Ritva Kokko Ky sai vuonna 2005 yhtenä seitsemästä yrityksestä Maataloustuottajain Keskusliiton Pro Maaseutu -palkinnon Lapin aluekilpailussa.
Yrityksen hillamarmeladit saivat kunniamaininnan ravintola-alan ammattilaisille suunnatun Viisi Tähteä -lehden Suomen Paras Elintarvike 2004 -kilpailussa Vuonna 2005 Viisi Tähteä arvioi Korpihillan Kuohuva Kuusenkerkkä-juoman jaetulle ykkössijalle vuosittaisessa Suomen Paras Juoma -kilpailussaan. Seuraavana vuonna lehti palkitsi Korpihillan siirapinvalmistuksen Suomen Parhaana Prosessina.. Vuonna 2007 Ritva Kokkolle myönnettiin Posion yrittäjäpalkinto. Samana vuonna Ritva Kokko herätti sijoittajien kiinnostuksen jatkoneuvotteluihin MTV3:n Leijonan kita -ohjelmassa. Vuonna 2009 julkkiskokki Markus Maulavirta vei Yhdysvaltain Valkoisen talon kokille suomalaisen ruokakorin, johon sisältyi myös pullo Korpihillan kuusenkerkkäjuomaa.Paikallislehtien Antti-patsaan Ritva Kokko vastaanotti vuonna 2011 paikalliskultturin ja luonnontuotteiden käytön edistämisestä.
Chaîne des Rôtisseurs -järjestö myönsi Ritva Kokolle vuonna 2018 Chef de Table -arvonimen. Samana vuonna Posion matkailuyhdistys nimesi Kokon Vuoden posiolaiseksi, Korpihillan käsintehdyt hillamarmeladit saivat kultaa Raaseporissa pidetyissä artesaaniruuan SM-kilpailussa ja Kokon kahvilaksi ja asunnokseen muuttama vanha kansakoulu selviytyi kymmenen finalistin joukkoon MTV:n Suomen kaunein koti -ohjelman viidennellä tuotantokaudella.
Aiheesta muualla

Korpihillan kotisivut
Posiolapland.com - Korpihilla
Ritva Kokon haastattelu Kotilieden Maalla-lehdessä 1/2019
Kim Müller

| Kim Müller> Henkilötiedot |
| --- | --- |
Syntynyt: 25. lokakuuta 1987
Kansalaisuus:   Sveitsi
Uran tiedot
Laji:  alamäkiluistelu
Kilpauran kesto:  2008-
Saavutukset
Voitot:  0
Palkintokorokkeella:  1
Paras sijoitus maailmancupissa:  7. (2013)
 Tietolaatikko päivitetty 24. tammikuuta 2015 
Kim Müller (s. 25. lokakuuta 1987) on sveitsiläinen alamäkiluistelija. Hänen paras sijoituksensa Red Bull Crashed Ice-kilpailussa on toinen sija kotikilpailussaan Lausannessa maaliskuussa 2013. Hän osallistui ensimmäistä kertaa alamäkiluistelukilpailuun vuonna 2008 Davosissa. Siviiliammatiltaan nykyisin Sveitsin Airolossa asuva Müller on mekaanikko. Hän pelaa myös jääkiekkoa puolustajana ja edustaa nykyisin Sveitsin viitosdivarissa pelaavaa Bleniota.
Konservatiivisuus

Konservatiivisuus tai konservatiivinen tarkoittaa yleismerkityksessään vallitsevien olojen säilyttämisen kannattamista.
politiikassa konservatiivisuus viittaa konservatismin aatteeseen
lääketieteessä konservatiivinen hoito tarkoittaa muuta kuin kirurgista hoitoa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Konservatiivisuus”, voi hakea sivunnimihaulla, laajalla sivunnimihaulla tai tekstihaulla.
Khan Academy

| Khan Academy |
| --- | --- |
 Khan Academyn logo
Tunnuslause:  A free, world-class education for anyone, anywhere. Maksuton maailmanluokan koulutus kaikille kaikkialla.
Perustettu:  Syyskuu 2006
Perustaja:  Salman Khan
Tyyppi:  yleishyödyllinen yhteisö
Toimiala:  Verkko-oppiminen, koulutus
Viralliset kielet:  englanti, verkkosivut käännetty 23 kielelle ja videot 65 kielelle
Toiminnanjohtaja:  Salman Khan
Aiheesta muualla
Sivusto
Infobox OKNimi-testi OK: 
Khan Academy on vuonna 2006 perustettu yhdysvaltalainen yleishyödyllinen koulutusjärjestö, jonka tavoitteena on tarjota ”maksuton maailmanluokan koulutus kaikille kaikkialla”. Khan Academyn perusti bengalilais-amerikkalainen kouluttaja Salman Khan. Järjestö tuottaa pienoisluentoja YouTube-videoiden muodossa. Pienoisluentojen lisäksi järjestön verkkosivuilla on harjoitustehtäviä ja opettajille tarkoitettuja työkaluja. Kaikki mainitut resurssit ovat vapaasti kaikkien käytössä.
Historia

Järjestön perustaja Salman Khan on syntynyt ja viettänyt lapsuutensa New Orleansissa Yhdysvalloissa. Hänen isänsä on kotoisin Bangladeshista ja äiti Intiasta. Suoritettuaan kolme tutkintoa Massachusettsin teknillisestä korkeakoulusta (BS matematiikassa, M.Sc. sähkötekniikassa ja tietotekniikassa sekä MEng sähkötekniikkassa ja tietojenkäsittelytieteessä) hän suoritti MBA-tutkinnon Harvardin kauppakorkeakoulussa.
Khan antoi serkulleen Nadialle vuonna 2004 Yahoon Doodle-palvelun avulla yksityisopetusta matematiikassa. Kun muut ystävät ja sukulaiset pyysivät häneltä samanlaista apua, hän totesi, että olisi kätevämpää jakaa opetus videoina YouTubessa. Videoiden suosio ja työtä arvostavilta opiskelijoilta saadut kehut saivat Khanin lopettamaan vuonna 2009 palkkatyön hedgerahastojen analyytikkona Connective Capital Managementissa ja keskittymään opetusohjelmien tekemiseen (silloin nimellä ”Khan Academy”) päätoimisesti.
Hanketta rahoitetaan lahjoituksin. Khan Academy on yleishyödyllinen järjestö, joka on saanut merkittävää rahallista tukea muun muassa Bill ja Melinda Gatesin säätiöltä, Ann ja John Doerrilta, brasilialaiselta Lemann-säätiöltä ja Googlelta. Vuonna 2010 Google ilmoitti, että se tulee antamaan Khan Academylle kaksi miljoonaa dollaria uusien kurssien luomiseen ja ydinkirjaston kääntämiseen maailman puhutuimmille kielille osana Project 10^100 -hanketta. Meksikolainen Carlos Slim -säätiö teki vuonna 2013 Khan Academylle lahjoituksen espanjankielisen videokirjaston laajentamiseksi.
Khan Academyn kurssitarjonta oli aluksi matematiikkapainotteinen. Lahjoituksien avulla Khan Academy on pystynyt laajentamaan opettajakuntaansa ja näin tarjoamaan kursseja myös historiassa, terveydenhoidossa, lääketieteessä, fysiikassa, kemiassa, biologiassa, tähtitieteessä, kosmologiassa, yhteiskuntaopissa, taidehistoriassa, rahoituksessa, taloustieteessä, musiikissa ja tietotekniikassa. Järjestöllä on opettajakunnan lisäksi asiantuntijaverkosto.
Khan Academyn videoita ja harjoituksia on käännetty muille kielille. Sitä tukevat yhteistyötahot ja vapaaehtoiset muun muassa indonesian, saksan, espanjan, tšekin, ranskan, italian, swahilin, norjan, puolan, portugalin, venäjän, turkin, xhosan, kreikan, bulgarian, ukrainan, urdun, arabian, persian, bengalin, hindin, malajalamin ja kiinan kielillä. Espanjankielinen versio verkkosivuista julkaistiin syyskuussa 2013. Khan Academylla on verkkosivuistaan myös brasilianportugalinkielinen versio. Kesäkuussa 2014 Khan Academyn verkkosivut oli käännetty 23 kielelle ja sen videoita 65 kielelle.
Tekninen toteutus

Khan Academy sai alkunsa, kun Salman Khan etäopetti serkkuaan käyttäen Yahoon vuorovaikutteista Doodle-palvelua. Serkulta saadun palautteen perusteella muutkin Khanin serkut alkoivat hyödyntää hänen tarjoamaa etäopetusta. Khan siirtyi tekemään YouTube-videoita ajankäytön parantamiseksi. Piirustukset on nyt tehty Wacom-tabletilla ja SmoothDraw-piirustusohjelmalla. Videot on tallennettu Camtasia Studion kuvakaappausohjelmistolla.
Kaikki YouTubessa isännöidyt videot ovat saatavilla Khan Academyn oman verkkosivuston kautta. Sivusto sisältää myös monia muita ominaisuuksia, kuten edistymisen seurantaa, harjoitustehtäviä ja erilaisia työkaluja opettajille. Sivustolle voi kirjautua Google- tai Facebook-tilillä, jos käyttäjä ei halua luoda erillistä Khan Academy -tiliä. Materiaaliin pääsee käsiksi myös Khan Academyn omien App Storesta ja Windows Phone Kaupasta löytyvien maksuttomien sovellusten kautta.
Khan ei halunnut käyttää perinteistä opetusmuotoa, jossa henkilö seisoo liitu- tai valkotaulun edessä. Hän halusi esittää opetettavat käsitteet mieluummin värikkäillä piirustuksilla mustalla taustalla. Opetusta voi verrata ongelman työstämiseen paperilla toisen vieressä istuen: ”Uskon, että opetus voidaan kokea arvokkaampana ja uusi käsite vähemmän pelottavana, jos katsoo kun kaveri ratkaisee ongelman [samalla kun hän] ajattelee ääneen.” Yleishyödylliset ryhmät ovat jakaneet offline-versioita videoista maaseutualueille Aasiassa, Latinalaisessa Amerikassa ja Afrikassa. Vaikka nykyinen sisältö keskittyy lähinnä peruskoulu- ja lukiotasoiseen matematiikkaan ja fysiikkaan, Khanin pitkän aikavälin tavoitteena on tarjota ”kymmeniä tuhansia videoita kaikista mahdollisista aiheista” ja luoda ”maailman ensimmäinen maksuton, maailmanluokan virtuaalinen koulu, jossa kuka tahansa voi oppia mitä vain”.
Khan Academy tarjoaa myös verkkopohjaisen harjoitusjärjestelmän, joka tuottaa tehtäviä opiskelijoille heidän osaamisensa ja suorituskykynsä mukaisesti. Harjoitusohjelmiston lähdekoodi on avoin MIT-lisenssin alla. Khan uskoo, että hänen akatemiansa esittää mahdollisuuden uudistaa perinteistä luokkahuonetta käyttämällä ohjelmistoja luomaan kokeita, korjaamaan tehtäviä, tuomaan esille opiskelijoiden kokemia haasteita ja kannustamaan menestyviä oppilaita auttamaan vaikeuksissa olevia luokkatovereita. Opetusvideoita on kehuttu hyödyllisiksi muun muassa siksi, että opiskelija voi halutessaan pysäyttää videon, toisin kuin luokkahuoneen luennon.
Khan ei itse näy videoissa. Katsoja näkee vain askel askeleelta kehittyvät piirrokset ja kaaviot sähköisellä liitutaululla. Matalan teknologian ja keskusteluluontoisten opetusohjelmien menestys viittaa opetusmenetelmien muutokseen, luentopohjaisen luokkahuoneopetuksen vähenemiseen.
Vuodesta 2023 Khan Academy käyttää GPT-4:ää opetusavustaja-chatbottiin, jonka järjestö on nimennyt "Khanmigo"ksi. Tutkimusvaiheessa oleva chatbot on ilmaiseksi käytettävissä 500 koulualueen opiskelijoille ja opettajille, jotka ovat "kumppaneita" Khan Academyn kanssa. Julkinen pääsy on tarjolla vain rajatulle määrälle käyttäjiä odotuslistalta. Hyväksymisen jälkeen palvelun käyttö vaatii 20 dollarin kuukausimaksun maksamisen.
Metodologia

Khan Academy on saanut kritiikkiä siitä, että videoiden tekijällä Salman Khanilla ei ole pedagogista taustaa. Joissain videoissa esitettyjen tietojen paikkansapitävyys on myös ollut kyseenalaistettua. Järjestö on näiden kritiikkien seurauksena korjannut videoitaan, laajentanut opettajakuntaansa ja rakentanut asiantuntijaverkoston.
Khan Academy otti vuonna 2010 käyttöön ansiomerkit oppimisen pelillistämisen edistämiseksi. Merkkejä on kuudenlaisia.